सामग्री: काँग्रेस अध्यक्ष राहुल गांधी यांनी बुधवारी हे ट्वीट केल्यानंतर अर्थमंत्री अरूण जेटली यांच्या तब्येतीबद्दल पुन्हा एकदा चर्चा सुरू झाली. 

Twitter पोस्ट समाप्त, 1

मंगळवारी अरुण जेटली उपचारांसाठी अचानकपणे अमेरिकेला निघून गेले. 1 फेब्रुवारीला जेटली अर्थसंकल्प सादर करणार होते. मात्र आता ते अर्थसंकल्प सादर करणार का, असा प्रश्नही उपस्थित केला जात आहे. 

जेटली आठवड्याभरात परत येतील असं पक्षाकडून सांगितलं जात असलं, तरी ते नेमके कोणत्या उपचारांसाठी जात आहेत याबद्दल मौनच बाळगण्यात आलं आहे. कदाचित यामुळेच जेटलींच्या आजाराबद्दल अनेक तर्क-वितर्क लढविले जाऊ लागले आहेत. 

अर्थसंकल्प, त्यापाठोपाठ येणाऱ्या लोकसभा निवडणुका अशा महत्त्वाच्या काळात जेटलींचं आजारपण लोकांसमोर येऊ नये, याची काळजी पक्षाकडून आणि स्वतः जेटलींकडूनही घेतली जात आहे का?  ही शंका उपस्थित होत आहे, कारण यापूर्वीही अनेकदा राजकाण्यांकडून आपल्या आजारांबद्दल गोपनीयता बाळगण्यात आली होती. 

सर्व ठीक असल्याचा देखावा का? 

राजकारण्यांची अशी कोणती निकड असते, की त्यांना कायमच आपण नीट आहोत, कार्यरत आहोत हे दाखवावं लागतं. आपली ठणठणीत प्रतिमाच लोकांसमोर उभा करण्याचा त्यांचा प्रयत्न का असतो? हा प्रश्न निर्माण होत आहे. 

बाळासाहेब ठाकरे, विलासराव देशमुख, आर. आर. पाटील, जयललिता यांना नेमकं काय झालं होतं याबाबत अगदी शेवटपर्यंत कोणतीही माहिती देण्यात आली नाही.  सोनिया गांधीही बऱ्याचदा उपचारांसाठी भारताबाहेर जात असतात आणि मग त्यांच्या आजाराबद्दलही चर्चा सुरू होतात. गोव्याचे मुख्यमंत्री मनोहर पर्रीकर यांचा आजार लपवणं अशक्य झाल्यावर माध्यमांना थेटपणे माहिती देण्यात आली. मात्र तरीही त्यांना टेकू देऊन, नाकामध्ये नळी घातलेल्या परिस्थितीत कामाला लावून सर्व काही नीट असल्याचं भासवलं जातंय. यामागची हतबलता काय आहे?

राजकीय निकड आणि मनुष्य स्वभावही 

बीबीसी मराठीशी यासंदर्भात बोलताना ज्येष्ठ पत्रकार सुरेखा टाकसाळ यांनी म्हटलं, "राजकारण हा त्यांचा पूर्णवेळ व्यवसाय आहे. त्यामुळे पुढं येऊन स्वतःच्या आजारपणाबद्दल सांगितल्यामुळे कारकिर्दीबद्दल अनिश्चितता निर्माण होण्याची भीती त्यांना वाटत असावी. आपलं महत्त्व कमी होईल ही असुरक्षितताही जाणवत असावी."

"अर्थात, यामागे केवळ राजकारण हे एकमेव कारण नाही असं मला वाटतं. हा मनुष्यस्वभावाचाही भाग आहे. आपल्या घरातलं कोणी आजारी असेल तर आपणही या गोष्टीची...\nमागील सामग्री खालीलप्रमाणे सारांशित केली जाऊ शकते:
"अरुण जेटली यांची तब्येत ठीक नसल्याचं ऐकून मी खूप उदास झालो आहे. वैचारिक मतभेदांमुळे आमचा त्यांच्याशी दररोज संघर्ष होतो. मात्र, त्यांच्या प्रकृतीला लवकरात लवकर आराम पडावा यासाठी माझ्याकडून आणि काँग्रेस पक्षाकडून त्यांना शुभेच्छा. या कठीण काळात आम्ही १०० टक्के तुमच्यासोबत आहोत."